วิกิพีเดีย:หน้าผู้ใช้

หน้าผู้ใช้ คือหน้าต่าง ๆ ที่อยู่ในเนมสเปซ "ผู้ใช้" และ "คุยกับผู้ใช้" มีประโยชน์ในการจัดการและช่วยเหลือการทำงานของผู้ใช้บนวิกิพีเดีย ตลอดจนอำนวยความสะดวกแก่ปฏิสัมพันธ์และการแบ่งปันระหว่างผู้ใช้ หน้าผู้ใช้มีไว้เพื่อการอภิปรายระหว่างบุคคล ประกาศ การทดสอบและร่าง (รวมถึงอัตชีวประวัติและข้อมูลส่วนบุคคลที่มีจำกัด ตามความประสงค์) เป็นสำคัญ ผู้ใช้วิกิพีเดียทุกคนมีหน้าผู้ใช้เป็นของตนเพื่อความมุ่งหมายที่เหมาะกับโครงการวิกิพีเดียและที่ชุมชนยอมรับ วิกิพีเดียมิใช่บล็อก ผู้ให้บริการเว็บสเปซ หรือโซเชียลเน็ตเวิร์ก นโยบายวิกิพีเดียว่าด้วยเนื้อหาของหน้าใช้กับหน้าผู้ใช้ได้ตามปกติ และผู้ใช้ต้องปฏิบัติตามนโยบายเหล่านี้ ผู้ใช้ที่เชื่อว่าละเมิดนโยบายเหล่านี้ควรได้รับการแนะนำก่อนทางหน้าคุยกับผู้ใช้ หากเห็นว่ามาตรการทันด่วนนั้นยังไม่จำเป็น

**ศัพท์เฉพาะและที่ตั้งหน้า**
สมมุติว่าชื่อผู้ใช้ของคุณคือ "ตัวอย่าง"
 หน้าผู้ใช้ : หน้าผู้ใช้ของคุณ คือ ผู้ใช้:ตัวอย่าง (ลิงก์ไปยังหน้าผู้ใช้ของคุณ) การใช้ตามปกติเพื่อให้ข้อมูลเบื้องต้นเกี่ยวกับตัวคุณเองหรือกิจกรรมที่เกี่ยวข้องกับวิกิมีเดียของคุณ หากคุณต้องการ คุณไม่จำเป็นต้องเล่าทุกอย่างเกี่ยวกับตัวคุณก็ได้ หากคุณไม่ต้องการเขียนอะไร คุณสามารถเปลี่ยนทางไปยังหน้าคุยกับผู้ใช้ของคุณได้ เพื่อความสะดวกแก่ผู้ใช้คนอื่น
 ห้องสนทนาของฉัน : ห้องสนทนาของคุณ (หรือ "หน้าคุยกับผู้ใช้") คือ คุยกับผู้ใช้:ตัวอย่าง (ลิงก์ไปยังหน้าห้องสนทนาของคุณ) การใช้ตามปกติเพื่อรับข้อความจาก หรือสนทนากับผู้ใช้คนอื่น ศึกษาข้อมูลเพิ่มเติมได้ที่ วิธีใช้:หน้าอภิปราย
 หน้าย่อย : คุณสามารถสร้างหน้าย่อยของหน้าผู้ใช้ได้ เช่น  หรือ  และหน้าอภิปรายที่เกี่ยวข้อง โดยการนำไปยังหน้าลิงก์แดง (ยังไม่มีผู้ใดสร้าง) รายการหน้าย่อยที่มีอยู่แล้วสามารถดูได้โดยใช้ พิเศษ:Prefixindex (ตัวอย่างเช่น พิเศษ:Prefixindex/คุยกับผู้ใช้:ตัวอย่าง/) โดยทั่วไป คุณสามารถมีทุกอย่างในหน้าย่อยได้เช่นเดียวกับที่จะมีได้ในหน้าผู้ใช้หรือคุยกับผู้ใช้ ยกเว้นบางรายการ (ดูด้านล่าง) ที่จะต้องให้ผู้อื่นเห็นได้หากคุณโพสต์ การจัดลำดับชั้นของหน้าย่อยเองก็สามารถทำได้เช่นกัน คุณสามารถมีหน้าย่อยได้มากเท่าที่คุณต้องการ แต่พึงระลึกว่า วิกิพีเดียมิใช่ที่ฝากไฟล์ (web host) ไม่เสียค่าใช้จ่าย โปรดใช้หน้าย่อยอย่างมีเหตุผล 
 หน้าผู้ใช้หรือสเปซผู้ใช้ (user space) : ทั้งหมดนี้เป็นหน้าผู้ใช้หรือสเปซผู้ใช้ของคุณ แม้คุณมิได้ "เป็นเจ้าของ" พวกมัน แต่โดยปฏิบัติ หากคุณใช้อย่างสมเหตุสมผลและอยู่ภายใต้แนวปฏิบัติเหล่านี้แล้ว ส่วนมากคุณจะมีอิสระในการจัดการและสร้างหน้าผู้ใช้คุณทั้งหมดตามต้องการ
คุณยังมีหน้าย่อยที่ลงท้ายด้วย .js และ .css เพื่อเก็บสคริปต์ผู้ใช้ (user script) และการปรับแต่งสกิน (skin customization) ใด ๆ ที่คุณอาจต้องการสำหรับแก้ไขวิกิพีเดีย แม้ว่าทุกคนสามารถมองเห็นได้ แต่ก็มีเพียงคุณและผู้ดูแลระบบเท่านั้นที่สามารถแก้ไขหน้าประเภทนี้ได้

**แจ้งข้อความเข้า**
คุณจะได้รับแจ้งหากมีผู้มาแก้ไขหน้าคุยกับผู้ใช้ของคุณ และ/หรือ ฝากข้อความไว้ให้คุณในหน้านั้น
คุณมี ข้อความใหม่ (ดูข้อความที่เข้ามาใหม่)
การแจ้งเตือนและลิงก์ด้านบนนี้จะถูกแสดงในทุกหน้าโดยอัตโนมัติกระทั่งคุณเปิดดูหน้าคุยกับผู้ใช้ของคุณ ผลต่างระหว่างรุ่น (diff) ของหน้าคุยกับผู้ใช้ของคุณ หรือประวัติของหน้านั้น
ข้อยกเว้น: หากบอตที่มี bot flag แก้ไขหน้าผู้ใช้ของคุณ และทำเครื่องหมายว่าแก้ไขเล็กน้อย จะไม่ขึ้นการแจ้งเตือนดังกล่าว
ลิงก์ พิเศษ:MyPage และ พิเศษ:MyTalk เป็นทางลัดซึ่งนำผู้ใช้ใด ๆ ไปยังหน้าผู้ใช้และคุยกับผู้ใช้ของตัวเอง หากผู้ใดต้องการไปยังหน้าผู้ใช้หรือคุยกับผู้ใช้ของคุณหรือของคนอื่น จำเป็นจะต้องเขียนลิงก์ให้เหมาะสม (นั่นคือ คุยกับผู้ใช้:ตัวอย่าง) ในทางปฏิบัติ ผู้ที่จะเข้าไปยังหน้าผู้ใช้และคุยกับผู้ใช้ส่วนมากโดยคลิกที่ลายมือชื่อผู้ใช้ในการอภิปราย ลิงก์ที่แสดงในประวัติของหน้าและผลต่างระหว่างรุ่น

**ทางเลือกที่มีจากหน้าผู้ใช้**
นอกเหนือไปจากข้อมูลปกติที่เข้าถึงได้จากหน้าบทความ เช่น ประวัติหน้า "อภิปรายหน้านี้" และอื่น ๆ ที่คล้ายกันแล้ว ผู้ใช้ที่เข้าชมหน้าผู้ใช้หรือคุยกับผู้ใช้ยังสามารถคลิก "เรื่องที่ผู้ใช้รายนี้เขียน" (แถบด้านซ้ายมือหรือที่ด้านล่างของหน้า) เพื่อดูว่าช่วงที่ผ่านมาคุณได้แก้ไขอะไรในวิกิพีเดียไปบ้าง และ "ปูม" เพื่อดูบันทึกของเหตุการณ์อื่นที่เกี่ยวข้องกับการเขียนของคุณ ทั้งที่คุณและผู้อื่นกระทำ (หมายเหตุว่า เมื่อหน้าผู้ใช้ของคุณถูกลบ มิได้หมายความว่ารายการหน้าอื่น ๆ ที่คุณร่วมเขียนจะถูกลบไปด้วย)
ผู้เข้าชมหน้าผู้ใช้ของคุณยังสามารถคลิก "ส่งอีเมลหาผู้ใช้รายนี้" หากคุณเลือกในการตั้งค่าผู้ใช้ของคุณให้สามารถส่งและรับอีเมลได้ ที่อยู่อีเมลของคุณจะยังเก็บเป็นความลับเว้นแต่คุณเลือกจะเปิดเผยด้วยตัวเอง เลือกทางเลือกในการเปิดเผยอีเมล (ในการตั้งค่า) หรือตอบโดยใช้ระบบอีเมลนอกวิกิพีเดีย

**อะไรที่มีได้ในหน้าผู้ใช้**
หน้าผู้ใช้ไม่มีวิธีใช้ตายตัว แต่ตามปกติ หน้าผู้ใช้ของผู้หนึ่งมีข้อมูลอะไรก็ตามที่เกี่ยวกับผู้นั้นเอง และหน้าคุยกับผู้ใช้ของผู้หนึ่งใช้สำหรับส่งข้อความ หากผู้ใช้คนอื่นสามารถหาหน้าที่พวกเขาต้องการได้อย่างรวดเร็วและง่ายดาย ผู้ใช้อาจสามารถจัดการหน้าผู้ใช้ของตัวได้อย่างอิสระตามการเลือกของตนอย่างมีเหตุผล
หน้าผู้ใช้ของคุณอาจถูกเว็บไซต์อื่นคัดลอกไปได้ ดังนั้น หากคุณมีเนื้อหาที่ไม่ต้องการให้ถูกคัดลอก โพสต์ซ้ำ หรือนำไปใช้ใหม่ อย่าโพสต์ในหน้าผู้ใช้

ข้อมูลบางประเภทจะต้องไม่ค้างอยู่อย่างไม่มีกำหนดในสเปซผู้ใช้ ดูรายละเอียดด้านล่าง การใช้สเปซผู้ใช้อย่างอื่น นอกเหนือไปจากการสื่อสารแล้ว ยังรวมถึง แต่ไม่จำกัดเฉพาะ:
คุณยังสามารถระบุลิงก์ง่าย ๆ ไปยังโฮมเพจส่วนตัวของคุณได้ หากคุณไม่ควรเขียนด้วยภาษาชวนเชื่อส่งเสริมให้เข้าไปชม
หน้าผู้ใช้ยังใช้เพื่อจุดประสงค์ในการบริหารได้ เพื่อให้ผู้ใช้ตระหนักถึงการบล็อก การเตือนและการลงโทษอื่นหากเกิดขึ้น และเพื่อแจ้งสารที่อาจกระทบต่อบทความที่คุณกำลังเขียนอยู่หรือปัญหางานเขียนที่คุณเข้ามามีส่วนเกี่ยวข้อง ผู้อื่นยังอาจแก้ไขหน้าผู้ใช้ของคุณ ตัวอย่างเช่น ให้ดาวเกียรติยศหรือฝากบันทึกและภาพไว้แก่คุณ หรือเพิ่มความเห็นและคำถาม แม้คุณมีอิสระกว้างขวางในการแก้ไขหน้าผู้ใช้ของคุณ สารเหล่านี้จำนวนหนึ่งไม่ควรนำออก

**สเปซผู้ใช้และสเปซหลัก**
รายละเอียดเกี่ยวกับตัวคุณตามปกติไม่ควรมีอยู่ในเนมสเปซสารานุกรมหลัก (ซึ่งสงวนไว้เฉพาะบทความสารานุกรมเท่านั้น) และบทความสารานุกรมไม่ควรลิงก์มายังหน้าในสเปซผู้ใช้
ในบางกรณีที่พบไม่บ่อยครั้งที่คุณหรือบางสิ่งที่เชื่อมโยงกับคุณอย่างใกล้ชิดอาจมีบทความในวิกิพีเดีย บทความนั้นจะถูกปฏิบัติแยกจากคุณในฐานะที่เป็นผู้ใช้อย่างสมบูรณ์เสมอ คุณควรอ่านคำแนะนำเกี่ยวกับผลประโยชน์ทับซ้อนอย่างระมัดระวัง และโดยทั่วไปให้หลีกเลี่ยงการแก้ไขเกี่ยวกับตัวคุณเองหรือสิ่งที่เกี่ยวข้องอย่างใกล้ชิดกับคุณไม่ว่าในบทความใด ๆ 

หากคุณต้องการร่างบทความใหม่ กระทำได้โดยสร้างหน้าย่อยของตนขึ้นมา แล้วบันทึกเป็นร่างบทความก่อน จากนั้นค่อยย้ายไปลงสเปซบทความหลักภายหลัง

**กล่องผู้ใช้**
กล่องผู้ใช้ทั้งหมด ดูได้ที่ วิกิพีเดีย:กล่องผู้ใช้

**อะไรที่ ไม่ควร มีในหน้าผู้ใช้**
โดยทั่วไป คุณควรหลีกเลี่ยงการมีเนื้อหาที่ไม่เกี่ยวข้องกับวิกิพีเดียปริมาณมากบนหน้าผู้ใช้ วิกิพีเดียมิใช่บริการที่ฝากไฟล์ทั่วไป ดังนั้น หน้าผู้ใช้ของคุณจึงมิใช่เว็บไซต์ส่วนตัว หน้าผู้ใช้ของคุณนั้นเป็นเรื่องราวเกี่ยวกับคุณในฐานะชาววิกิพีเดีย และหน้าในสเปซผู้ใช้ของคุณควรถูกใช้เป็นส่วนหนึ่งของความพยายามในการพัฒนาโครงการ
นอกเหนือจากนี้ มีความตกลงทั่ว ๆ ไปว่า คุณไม่ควรมีเนื้อหาในสเปซผู้ใช้ที่โน้มเอียงเสื่อมเสียต่อโครงการ หรือโน้มเอียงให้กระทำผิดอย่างกว้างขวาง (เช่น การแก้ต่างพวกนิยมโรคใคร่เด็ก pedophilia) ไม่ว่าจะจริงจังหรือแค่ "เกรียน" ก็ตาม โดยทั่วไป ข้อที่ว่า "วิกิพีเดียไม่ใช่แท่นปราศรัย" ถูกตีความว่าใช้ได้กับสเปซผู้ใช้เช่นเดียวกับตัวสารานุกรมเอง และ "วิกิพีเดียไม่มีการเซ็นเซอร์" เกี่ยวข้องกับหน้าบทความและรูปภาพ ในเนมสเปซอื่นมีข้อจำกัดซึ่งมีเป้าหมายเพื่อประกันความเกี่ยวข้อง คุณค่า และไม่กระทบต่อชุมชน คุณมีความเป็นอิสระในสเปซผู้ใช้มากกว่าที่อื่นใด แต่ให้คำนึงถึงผู้อื่นด้วย เนื้อหาที่ก้าวร้าวสุดขั้วอาจถูกผู้ใช้คนไหนลบไปให้พ้นจากสายตาก็ได้
โดยทั่วไป ชุมชนวิกิพีเดียค่อนข้างยอมผ่อนผันให้และให้อิสระค่อนข้างมากในการบังคับใช้แนวปฏิบัติเหล่านี้แก่ผู้ใช้ทั่วไป การบังคับใช้แนวปฏิบัติเหล่านี้ไม่เข้มงวดมากนัก โดยเฉพาะกับผู้ใช้ที่มีประวัติการเขียนดี แต่ในขณะเดียวกัน หากกิจกรรมในหน้าผู้ใช้เริ่มรบกวนต่อชุมชนหรือขวางงานในการสร้างสารานุกรม ก็จำเป็นจะต้องมีการดัดแปลงเพื่อป้องกันการขัดขวาง

**เนื้อหานอกเรื่องมากเกินพอดี**
เนื้อหานอกเรื่องมากเกินพอดี เช่น... 
โดยทั่วไป ถ้าคุณมีเนื้อความที่ไม่อยากให้คนอื่นแก้ไข หรือมิฉะนั้นก็ไม่เหมาะสมต่อวิกิพีเดีย ก็ควรที่จะเก็บไว้ในเว็บไซต์ส่วนตัว มีที่ฝากไฟล์ไม่เสียค่าใช้จ่ายหรือราคาถูกจำนวนมาก อีเมล และบริการบล็อกก็มีให้เลือกใช้บริการอย่างกว้างขวาง และเป็นที่ที่เหมาะสมแก่เนื้อหาที่นอกเรื่องวิกิพีเดีย สำหรับความร่วมมือชุมชนแบบวิกิ คุณสามารถดาวน์โหลดซอฟต์แวร์ มีเดียวิกิและติดตั้งไว้บนเซิร์ฟเวอร์ของคุณเองได้หากคุณต้องการควบคุมเต็มที่ หรือใช้เว็บวิกิออนไลน์อื่นที่มีอยู่มากมายก็ได้

**การแก้ต่างหรือสนับสนุนพฤติกรรมที่ไม่เหมาะสมอย่างยิ่งโดยไม่มีประโยชน์ต่อโครงการ**
ข้อความหรือหน้าซึ่งดูเหมือนแก้ต่าง กระตุ้นหรือไม่เอาผิดต่อพฤติกรรมดังนี้ การก่อกวน การละเมิดลิขสิทธิ์ สงครามแก้ไข การรังควาน การละเมิดความเป็นส่วนตัว การหมิ่นประมาท และพฤติการณ์รุนแรง (รวมถึงความรุนแรงในทุกรูปแบบแต่ไม่ใช่เพียงข้อความสนับสนุนกลุ่มหรือระบอบ regime อันก่อให้เกิดการโต้แย้งที่บางคนอาจตีความว่าสนับสนุนความรุนแรง)
ข้อความหรือหน้าเหล่านี้อาจถูกผู้ใช้คนใดก็ได้นำออก แก้ไขหรือยุบเลิก เพื่อมิให้เป็นปัญหาในความยอมรับได้ และเกณฑ์การลบทันทีที่มีอยู่ก็สามารถใช้ได้

**หมวดหมู่ แม่แบบหรือหน้าเปลี่ยนทาง**
ห้ามจัดหน้าผู้ใช้หรือหน้าย่อย รวมทั้งบทความร่าง อยู่ในหมวดหมู่สำหรับบทความหลัก
โดยเฉพาะอย่างยิ่ง แม่แบบและป้ายโครงที่มักจัดหมวดหมู่ด้วยตัวมันเอง คุณสามารถป้องกันมิให้เกิดกรณีเช่นนี้ขึ้นได้ขณะกำลังร่างบทความอยู่ โดยใส่ tlx| ระหว่าง